MIKARE NET nõuanded, kuidas vähendada lehesisest "lingimahla" raiskamist.    LEHTEDE VALIK    - vali välja, mis lehti tahad  promoda.  - promo neid lehti oma teistel veebilehe lehtedel promotavatele lehtedele linkidega viidates.  - otsi, mis lehtedel on märksõna, millega antud lehte optimeerid   site:www.sinuleht.com intext:"märksõna" või site:www.sinuleht.com "märksõna", otsi sealt võimalusi, kuidas lisada leitud lehele promotava lehe link.  NB! Google hindab ka kõrgelt tekstisisesed linke.      EBAVAJALIKE SISULEHTEDE SEADISTAMINE    Eesti veebilehed on täis  menüüsid, mis sisaldavad endast kindlasti mõnda järgmistest lehtedest:  Firmast/Ettevõttest/Meist  Kontakt/Meeskonnast  Asukoht  Galerii/Pildid  Tehtud tööd  KKK    Need lehed on aga tihtipeale otsingumootorite abil külastajate saamiseks kas liiga sisutühjad või ei haaku otsitavate märksõnadega. Kes ikka otsiks "ettevõtte nimi + pildid" või "ettevõtte nimi meeskonnast". Isegi kui otsiks, siis oleks need niivõrd spetsiifilised lehed, et neid kuvatakse ikkagi esimese  tulemusena. Need eespool mainitud lehed on aga tihtipeale just esilehel esimeste linkidega ehk saavad endale märkimisväärset "lingimahla". Seega on kaks võimalust, kuidas oma sissetulevat lingimahla paremini edasi juhtida:    1) Kasutage nofollow atribuuti Nofollow atribuut ei anna "lingimahla" edasi sellega märgistatud lingile. Seda saab seadistada järgnevalt:  <a rel="nofollow" href="http://www.sinuleht.ee">    Seda kasutatakse  küll tihti just blogi kommentaaridesse lisatud välislinkidele "lingimahla" suunamise vältimiseks, aga tihtipeale ka enda lehesiseste linkide puhul. Google'i SEO eestkõneleja Matt Cutts ei soovita kasutada nofollow lehesiseselt:           2) Muutke "lingimahla" raiskavad lehed sisukamaks  Soovitame seadistada ümber "lingimahla" raiskavad lehed.  - Näiteks loo sinna lehtede sisu juurde, mis sisaldavad sinu strateegias teisejärgulisi märksõnu või meelitab antud valdkonnas otsinguid sooritavaid inimesi sinu lehele.  - Näiteks kirjuta "Ettevõttest" lehele paari lõiguga  visioonist või missioonist. Juuli 2010 kuu otsiti näiteks neid sõnu Google'i vahendusel kokku umbes 7000 korda. Konkurents nende sõnadega otsingutulemustes keskpärastele positsioonidele jõudmiseks ei ole väga tugev. Need külastused ei anna kindlasti väga häid tulemusi müüginumbrites, kuid enda ettevõtte visiooni kopeerimine oma lehele ei ole samuti just märkimisväärne pingutus, sest see on nagunii olemas. Pealegi tulevad külastajad kindlasti kasuks brändi tuntuse osas.  - Kasuta nendel lehtedel valitud  märksõna rohkete ankurtekstidega promotavate lehtede linkidega. Näiteks "Ettevõttes" andmete/teksti all võiks vastu vaadata aiandus ettevõtte puhul järgmine lahendust:    Tegevusvaldkonnad:  Aiakujundus  Taimekaitse  Aiaehitus  Taimekasvatus      ESILEHE STRUKTUUR    Üks suuremaid vigasid on veebilehe esilehe vale struktuur. Sealt tuleb väiksemagi võimaluse korral viidata tähtsamatele lehtedele. See on suure tõenäosusega sinu kõige  tugevam leht ja ütleb ka Google'ile millised lehed on sinu enda arvates väärtuslikud. Mida lähemal struktuuris on leht esilehele, seda olulisemaks Google seda ka peab. Ürita ebaolulised lehed viia kohe julgelt võimalikult kaugele esilehest. Nendeni jõudmiseks võiks teha vähemalt kolm kuni neli klikki.